b'\n_START_ARTICLE_\nDelawarebukten\n_START_PARAGRAPH_\nDelawarebukten (engelsk: Delaware Bay) er en dyp bukt, og en forlengelse av utl\xc3\xb8pet til elven Delaware p\xc3\xa5 USAs nord\xc3\xb8stlige kyst. Denne bukten forkorter sj\xc3\xb8veien mellom Philadelphia og Baltimore, og den m\xc3\xa5 ogs\xc3\xa5 brukes av alle skip som skal til Philadelphia-havnen. Den utgj\xc3\xb8r omtrentlig 2030 km\xc2\xb2 i areal, og buktens ferskvann blander seg i mange kilometer med saltvannet fra Atlanterhavet._NEWLINE_Bukten er grenset i innlandet av de amerikanske delstatene New Jersey og Delaware, og med Delaware Capes, Cape Henlopen og Cape May ved Atlanterhavet. En fergerute g\xc3\xa5r til og fra Cape May i New Jersey og Lewes i Delaware. Forvaltningen av havnene langs bukten er ansvaret til den bistatlige myndigheten Delaware River and Bay Authority (DRBA).'